kardosdrur/scandi-wiki huggingface dataset:
Ring Syd (Næstved)

Ring Syd (O2) er en omfartsvej, der går syd om Næstved. Vejen er ca. 3,4 km lang og er en forlængelse af Ring Øst.

Omfartsvejen starter i Ny Præstøvej, hvor den nuværende omfartsvej Ring Øst slutter. Derfra fortsætter vejen mod syd og krydser Sydbanen, jernbanen mellem København og Nykøbing Falster, samt Parkvej, hvortil der er forbindelse mod det sydlige Næstved; omfartsvejen munder ud i Vordingborgvej ved Næstveds sydlige erhvervsområde. 

Ring Syd stod færdig den 27. oktober 2017,  mens første etape af Ring Nord åbnede for trafik den 24. november 2015,
og anden etape af Ring Nord åbnede den 30. oktober 2016. Med åbningen af sidste del af omfartsvejen 27. oktober 2017 har Næstved en komplet ringvej rundt omkring byen.

Kilder 

Omfartsveje i Danmark
Veje i Næstved
Etableret i 2017
Dobbeltaspektteori

Dobbeltaspektteorien er et hovedstandpunkt indenfor det psykofysiske problem, som er en filosofisk problemstilling indenfor metafysikken. Problemstillingen henvender sig til følgende spørgsmål: 
Hvad er forholdet mellem sjælen og legemet, og hvilket af de to er det mest grundlæggende?

Dobbeltaspektteorien er en position i forhold til denne filosofiske diskussion. Positionen er følgende: det fysiske og det ikke-fysiske er to aspekter af den samme underliggende virkelighed.

Se også
 Monisme 
 Dualisme

Metafysik
Shirakawa-go

er en bjergby beliggende i Japan ved floden Shogawa i området mellen Takayama, Kanazawa og Toyama. Byen er sammen med Gokayama optaget på listen over UNESCO verdensarv. Det er begge bjergbyer beliggende i de japanske alper,

UNESCO verdensarv 
 59 huse med stråtag i Ogimachi-landsbyen i Shirakawa-go (Gifu-præfekturet)
 20 huse med stråtag i Ainokura-landsbyen i Gokayama (Toyama-præfekturet)
 9 huse med stråtag i Suganuma-landsbyen i Gokayama (Toyama-præfekturet)

Gassho-zukuri 
Området er præget af kraftigt snefald om vinteren, hvorfor husene er bygget i den traditionelle japanske byggestil kaldet gassho-zukuri (som hænder i bøn). Dette navn refererer til de meget stejle og store stråtag. Mange af husene er flere hundrede år gamle og er helt konstrueret af træ uden brug af søm eller skruer. På grund af tagets hældning er husene meget rummelige med mellem tre og fem etager med plads til en storfamilie og hjemmeindustri. På de øverste etager holdt man typisk silkesommerfugle og producerede silke.

Gassho-zukuri Minkaen 
På grund af ønsket om mere moderne huse og på grund af bygningen af lokale dæmninger og oversvømmelserne, der fulgte, er en del huse flyttet til et frilandsmuseum i Shirakawa-go.

Ogimachi 
Ogimachi er den gamle del af Shirakawa, øst for floden. Det er stadig en levende landsby, men præget af det store turistbesøg.

 Myozenji-tempel. Det største gassho-zukuri-hus i Ogimachi er Myozenji-ke, et fem-etagers museum med et grundareal på 24 x13 m. der er forbundet med Myozenji-templet, der også er stråtækket.

Noter

Eksterne henvisninger 

Byer i Japan
UNESCO
Tagformer
Ruan Lingyu

Ruan Lingyu (kinesisk: 阮玲玉, pinyin: Ruǎn Língyù, med slægtshjemstavn i Xiangshan i Guangdong men født i Shanghai 26. april 1910 som Ruan Fenggeng 阮凤根, skolenavn Ruan Yuying 阮玉英, selvmord 8. marts 1935) var en af de største kinesiske stumfilmstjerner i slutningen af 1920'erne og i begyndelsen af 1930'erne. Hun spillede i 29 stumfilm, både for filmselskabet Mingxing og for filmselskabet Lianhua. 

Hun har fået tilnavnet "Kinas Greta Garbo".

Tabte og genfundne film 
Mange af filmene med Ruan Lingyu er senere gået tabt eller findes kun i beskadigede kopier. En fuldstændig rulle af Love and Duty, som man troede var gået tabt, blev fundet i 1990'erne i Uruguay.

Ufuldstændig filmografi 

 Xin nüxing (New Women/Ny kvinde) (1934)
 Shennü (Goddess/Gudinde) (1934)
 San ge modeng nüxing (Three Modern Women/Tre moderne kvinder) (1933)
 Xiao wanyi (Little Toys/Småt legetøj) (1933)
 Xu gudu chunmeng (Reminiscence of Peking/Mider om Beijing) (1932)
 Lianai yu yiwu (Love and Duty/Kærlighed og pligt) (1931)
 Taohua qixueji (Peach Blossom Bleeds Tears of Blood/Ferskernblomster bløder tårer af blod) (1931)
 Yijian mei (1931)
 Yecao xianhua (Wild Flowers by the Road/Vilde blomster ved vejen) (1930)
 Zisha hetong (Suicide Contract/Selvmordskontrakt) (1929)
 Jiehou guhong (1929)
 Qingyu baojian (1929)
 Bayun Ta (White Cloud Pagoda/Den hvide skys pagode) (1928)
 Guaming de fuqi (The Couple in Name/Par ved navn) (1927)

Referencer

Eksterne henvisninger 

 

Skuespillere fra Kina
Amitabh Bachchan

Amitabh Bachchan (/əmitaːbʱ bətʃtʃən/; Devanagari: अमिताभ बच्चन) (født 11. oktober 1942 i Allahabad) er en indisk skuespiller. Han er superstjerne i Indien, og er blandt de mest populære Bollywood-skuespillere.

Bachchan startede sin filmkarriere i 1969 med filmen Saat Hindustani. Han er gift med skuespilleren Jaya Bachchan. Parret har to børn sammen – en søn og en datter. Sønnen Abhishek Bachchan er også en kendt indisk skuespiller, det samme gælder datteren Shweta Bachchan-Nanda.

I 2012 spiller han i den Hollywood-filmen Den store Gatsby.

Eksterne henvisninger 

 

Skuespillere fra Indien
Personer fra Allahabad
P versus NP

P versus NP (også kaldet P=NP?) er et uløst problem indenfor tidskompleksitet og datalogi. Uformelt, kan problemet beskrives som:
"Kan alle algoritmer, hvis svar kan verificeres af en computer hurtigt, også løses af en computer hurtigt?"

Mere formelt kan det skrives som:
"Kan alle algoritmer, hvis resultat kan verificeres på polynomisk tid, også komputeres på polynomisk tid?"

Problemet spørger om alle elementer i P-klassen, også kan findes i NP-klassen. P står for polynomiel tid og NP står for non-deterministisk polynomiel tid, som ofte er søgende algoritmer. En NP-klasse algoritme (f.eks. O(n2)) kan eksekveres på polynomiel tid med en non-deterministisk Turing-maskine.

P=NP vil implicere, at man kan gøre enhver søgealgoritme meget hurtigere. Dette betyder dog ikke, at man finder denne hurtige søgealgoritme, bare ved at bevise P=NP.

Problemet er en del af Millenniumproblemerne.

I en undersøgelse, hvor man spurgte 100 videnskabsfolk, troede 61, at svaret var nej, 9 troede, at svaret var ja, 22 var usikre og 8 troede, at spørgsmålet ikke afhænger af aksiomerne, og derfor ikke er muligt at bevise.

Den person, som løser problemet, vil blive belønnet med 1 million US Dollar (cirka 6,77 millioner DKK) af "The Clay Mathematics Institute".

Noter 

Matematiske formodninger
Beregnelighed
Uløste problemer indenfor matematik
Peetu Piiroinen

Peetu Ilari Piiroinen (født 15. februar 1988 i Hyvinge, Nyland) er en finsk snowboarder.

Han tog titlen som TTR-mester i sæsonen 2008-09 ved Burton US Open i Vermont. I 2007-08-sæsonen blev han rangeret som den tredje bedste udøver i verden. Han steg til tops i slopestylekonkurrencen The Arctic Challenge i Wyllerløypa 7. marts 2010. Dermed sikrede han sig også TTR-mesterskabet i 2009-10.

Piiroinen har en sponsoraftale med Burton Snowboards. Andre sponsorer er Battery og 015 Boards & Lifestyle.

Piiroinens lillebror, Petja Piiroinen, er ligeledes udøver af snowboarding.

Olympiske lege 
Piiroinen deltog første gang i de olympiske vinterlege i 2010 i Vancouver, hvor han stillede op i halfpipe. Her var amerikaneren Shaun White tårnhøj favorit, og han vandt da også sit indledende heat, mens Piiroinen vandt det andet. I finalen indledte White med at score 46,8 point, mens hans landsmand, Scotty Lago, var næstbedst med 42,8, men i andet løb scorede Piiroinen 45,0 og lagde sig på andenpladsen, mens White forbedrede sit resultat til 48,4, og Lago forbedrede ikke sit resultat. Dermed var der guld til White, sølv til Piiroinen og bronze til Lago.

Ved vinter-OL 2014 i Sotji stillede Piiroinen op i slopestyle, hvor han blev nummer syv, mens han ikke stillede til start i halfpipe. Ved vinter-OL 2018 stillede han op i halfpipe, hvor han blev nummer 12, i slopestyle, hvor han blev nummer 18 og i Big Air, hvor han blev nummer 14.

Referencer

Eksterne henvisninger 
 
 

Snowboardere fra Finland
Medaljevindere ved vinter-OL 2010
Deltagere for Finland ved vinter-OL 2010
Snowboardere ved vinter-OL 2010
Deltagere for Finland ved vinter-OL 2014
Snowboardere ved vinter-OL 2014
Deltagere for Finland ved vinter-OL 2018
Snowboardere ved vinter-OL 2018
Olympiske sølvmedaljevindere fra Finland
Personer fra Nyland
Finlands Olympiske Komité

Finlands Olympiske Komité (; ) er den nationale olympiske komité i Finland, der er ansvarlig for repræsentation ved den Internationale Olympiske Komité (IOC). Det er en almennyttig organisation, der udvælger atleter, og rejser støtte til, at man kan sende finske atleter til konkurrencer, der er arrangeret af IOC. Den blev oprettet 2. december 1907, mens Finland var en del af det Russiske Kejserrige.

Liste over præsidenter 
 Reinhold Felix von Willebrand 1907–1919
 Ernst Edvard Krogius 1919–1929
 Kustaa Emil Levälahti 1929–1937
 Urho Kaleva Kekkonen 1937–1946
 Uuno Wilhelm Lehtinen 1946–1951
 Väinö Adolf Mathias Karikoski 1951–1956
 Yrjö Armas Valkama 1956–1961
 Johan Wilhelm Rangell 1961–1963
 Akseli Kaskela 1963–1969
 Juhani Ahti Uunila 1969–1984
 Carl-Olaf Homén 1984–1988
 Tapani Ilkka 1988–2004
 Roger Talermo 2004–2012
 Risto Nieminen 2013–

Nationale olympiske komitéer
Sportsorganisationer i Finland
Etableret i 1907
Birdy (musiker)

Jasmine van den Bogaerde (født 15. maj 1996), kendt under kunstnernavnet Birdy, er en engelsk singer-songwriter

Hun vandt i 2008 som 12-årig musikkonkurrencen Open Mic UK. Hendes debutsingle var hendes version af Bon Ivers "Skinny Love".

Den 7. november 2012 udgav hun sit debutalbum Birdy.

Eksterne henvisninger 

Officiel hjemmeside

Singer-songwritere fra Storbritannien
Birdy

Ordet birdy eller birdie har flere betydninger:
 Birdie – det at spille 1 slag under hullets par i golf
 Birdy (roman) – en roman af William Wharton
 Birdy (film) – en film med Matthew Modine og Nicolas Cage i hovedrollerne, baseret på bogen.
 Birdy (Peter Gabriel-album) – filmens musik af Peter Gabriel
 "Birdy" – hovedrollen i Birdy the Mighty manga og anime
 Birdy (musiker) – en engelsk singer-songwriter
 Birdie (Mississippi) – en by i USA
 Birdy (cykel) – en foldecykelmodel

Se også 
 Birdy Nam Nam
Union Bank

Union Bank kan referer til følgende banker:

Union Bank N.A. (tidligere Union Bank of California)
Union Bank (Jordan)
Union Bank (Pakistan)
Union Bank (Pembrokeshire)
Union Bank (Tallahassee, Florida)
Union Bank of Bulgaria
Union Bank of Australia
Union Bank of Halifax
Union Bank of India
Union Bank of Israel
Union Bank of London
Union Bank of Nigeria
Union Bank of Norway
Union Bank of the Philippines
Union Bank of Switzerland, a forgængere for UBS
 Den forhenværende Union Bank of Hong Kong
Union Bank & Trust Company of Nebraska
 Union-Bank AG, en regional bank i Flensborg, Tyskland

Se også 
Union Bank F.C. - Nigeriansk fodboldklub
James Elmer Mitchell

James Elmer Mitchell (født 1952) er en amerikansk psykolog der tidligere arbejdede for det amerikanske luftvåben. I offentligheden er han mest kendt for at være en af hovedarkitekterne bag CIA's kontroversielle forhørsprogram oven på terrorangrebet den 11. september 2001, kendt som "enhanced interrogation techniques".

I 2002, efter at være blevet pensioneret fra militæret, fik han en kontrakt af CIA, hvor han skulle være med til at oprette forhørsprogrammet der skulle bruges på formodede terrorister som var i amerikansk varetægt. Teknikkerne blev på daværende tidspunkt ifølge det amerikanske Senats Efterretningsudvalg, godkendt af justitsministeriet, senatet og af præsidenten. Dette blev dokumenteret i udvalgets nylige offentliggjorte rapport om CIA-tortur, selv om det bliver bestridt af tidligere administrationsmedlemmer. Hans firma tjente angiveligt 81 mio. dollars for arbejdet.

Programmets mest omdiskuterede metode var waterboarding, som går ud på at simulere drukne-følelsen hos fangen.

Privatliv 
Mitchell er pensioneret, og bruger sin fritid på kajak, rafting og klatring. Han er ateist.

Kilder 

Psykologer fra USA
Tortur
Lofoten Tørfiskmuseum

Lofoten Tørfiskmuseum er et museum i Å i Moskenes kommune i Nordland fylke. Museet formidler norsk fiskerihistorie og tørfiskfremstilling gennem en udstilling af redskaber og film den gamle fiskebrygge i Å.

På det tidligere fiskevær og nuværende turistcenter Å findes også Norsk Fiskeværsmuseum.

Se også 
 Norsk Fiskeværsmuseum

Museer i Norge
Tørfiskmuseum
New York Fashion Week

New York Fashion Week er en modeuge, der afholdes to gange årligt i New York City i februar og september måned. New York Fashion Week blev afholdt første gang i 1943.

New York Fashion Week er en af de fire store modeuger; de øvrige afholdes i Paris, London og Milano.

Kilder

Eksterne henvisninger 

Mode
Messer
Kultur i New York City
Norsk Fiskeværsmuseum

Norsk Fiskeværsmuseum er et museum på Å i Moskenes kommune i Nordland fylke. Museet omfatter en række bygninger og en fiskerbåd i det nedlagte fiskevær. Udstillingerne viser livet i fiskeværene langs norskekysten og arbejdet i lofotfisket de sidste 250 år. Kystmuseet blev stiftet i 1987 og åbnede året efter. Det har har modtaget offentlig støtte siden 1990.

Blandt bygningerne findes et bådhus, et trandamperi, en smedje, et bageri og et fiskerhjem.

I Å findes også Lofoten Tørfiskmuseum.

Galleri

Se også 
 Lofoten Tørfiskmuseum
 Lofotmuseet

Referencer 

Fiskeværsmuseum
Lofoten
Museer etableret i 1987
Juridisk abort

Juridisk abort er ideen om, at en mand kan adskille sig fra sit potentielle barn (uden at skulle give økonomisk tilskud til moderen) indenfor tidsperioden, hvor det er muligt for kvinden at få en fysisk abort (ca. 12 uger). På den måde kan mænd også få rettigheden til ”fri abort”. Juridisk abort er ikke vedtaget i nogen af verdens nationer.

Begrebet 'juridisk abort' blev introduceret af samfundsøkonomen Henkrik Platz i år 2000. I en Gallup-undersøgelse fra 2014 siger 7 ud af 10 danskere ja til indførelse af regler om juridisk abort.

Kilder 
 Juridisk abort? fra Information.
 Specialeafhandling: Mandens ret til at frasige sig sine juridiske forpligtelser over for et uønsket barn  af Marianne Holst Andersen.

Referencer 

Abort
Jura
Familierelationer
Kolding Højskole

Kolding Højskole var en folkehøjskole i Kolding, som eksisterede fra 1972 til 1997.

Historie 
Højskolen blev grundlagt 1972 i forlængelse af en konflikt på Askov Højskole. Udbryderne ønskede en mere samfundskritisk højskole og ville "gøre op med den patriarkalske forstander, den autoritære lærer, det fagopdelte skema, den abstrakte teoretisering og det manglende forhold til teoretisk og praktisk arbejde i dagligdagen". Lokalt var skolen kendt som en "rød højskole", der med årene blev mere grøn. Forstander var i de første år forfatteren m.m. Jørgen Knudsen.

Formålsparagraffen lød: "at drive en højskole, der har det som sin væsentligste opgave at belyse og behandle de konflikter og modsigelser, som behersker samfundet og den enkeltes eksistens, at bidrage til at frigøre alternative forestillinger og muligheder overfor givne forhold og udviklingstendenser, at virke for ændringer af de vilkår, som fordrejer og undertrykker den menneskelige eksistens".

Skolen blev opført på Skovvangen ved nuværende Bertram Knudsens Vej i uddannelsesområdet med Kolding Gymnasium, Teknisk Skole og Nørremarksbiblioteket. Byggeriet foregik som selvbyggeri på en række byggelejre. Arkitekter var A5 Tegnestuen (Robert Grünberger, Flemming Nøhr, Niels Sigsgaard og Henrik Vogel) i samarbejde med Karsten Bonnis. Byggeriets 1. del med 7 kursisthuse, 3 lærerboliger, et stort kombineret kontor-, køkken- spisehus, 2 værksteder og 1 udhus blev officielt indviet 21. juni 1975. Den sidste etape blev først udført i 1985.

Kolding Højskole udgav tidsskriftet Tryk og en række bøger om bl.a. energipolitik, ulandsforhold og "grøn mad". Man søgte at knytte sig til tidens bevægelser, bl.a. for vedvarende energi ved opførelse af vindmøller. Blandt lærerkræfterne var civilingeniør Uffe Geertsen. Ulandsorganisationerne IBIS og Mellemfolkeligt Samvirke anvendte højskolen til forberedelse af ulandsfrivillige.

Højskolen oprettede desuden en "kampfond", der støttede mange initiativer og græsrodsbevægelser over hele landet.

Kolding Højskole lukkede i 1997 efter aflysning af det lange efterårskursus efter flere år med dårlig økonomi og svigtende elevtilgang. 12. marts 1998 blev skolen erklæret konkurs i skifteretten. I august 1998 blev skolens bygninger købt af private og der blev etableret et boligkvarter, delvis i de gamle bygninger.

Se også 
 Assens Højskole
 Den Røde Højskole
 St. Restrup Højskole
 Tidens Højskole
 Tvind

Kilder 
 Kolding Højskole i KoldingWiki
 Kolding Højskole i Leksikon.org

Etableret i 1972
Ophørt i 1997
Nedlagte folkehøjskoler i Danmark
Kommunisme i Danmark
Højskole
Højskole
Philipp Wilhelm von Hornick

Philipp Wilhelm von Hornick også von Hörnigk (23. januar 1640 i Frankfurt am Main – 23. oktober 1714 i Passau) var en tysk økonom. 

Von Hornick virkede som statstjenestemand i Ærkehertugdømmet Østrig. Han var den mest centrale østrigske økonomiske tænker i sit århundrede og stod for en avanceret form for merkantilisme. Han skrev under krigene mod Det Osmanniske Rige, hvilket utvivlsomt farvede hans økonomiske og politiske tænkning. Hans hovedanliggende var hvordan, Østrig skulle styrke sin gryende industri og opnå økonomisk velstand.

I bogen Österreich Über Alles, wann es nur will (Østrig over alt, hvis blot det vil) fra 1684 formulerede han ni grundsætninger for økonomisk politik: 
 At hver tomme af et lands jord skal bruges til landbrug, bjergværksdrift eller vareforædling;
 At alle råvarer, der findes i et land, kan anvendes i den indenlandske produktion, da færdigvarer har en højere værdi end råvarer;
 At en stor, arbejdende befolkning bør fremmes;
 At al udførsel af guld og sølv forbydes, og at al indenlandsk mønt holdes i omløb;
 At al indførsel af udenlandske varer holdes mest muligt i ave;
 At når en vis vareindførsel er uundgåelig, skal det fortrinsvis ske ved at bytte med egne forædlede varer;
 At indførslen mest muligt begrænses til råvarer, der kan forædles i landet;
 At der til enhver tid skal søges at sælge landets overskud af forædlede varer til udlandet, helst mod guld og sølv;
 At indførsel af varer, som allerede findes i tilstrækkelig mængde i hjemlandet, skal forbydes.

Bogen blev udgivet blot et år efter den sidste tyrkiske belejring af Wien og kom i alt i seksten oplag de næste hundrede år. Ved hundredeårsjubilæet for bogen skrev Benedikt Hermann i forordet i 1784, at den stærke økonomiske vækst, som Østrig havde oplevet i mellemtiden, var et resultat af von Hornick's politiske strategi.

Forfatterskab 
 Österreich Über Alles, wann es Nur Will (Østrig over alt, hvis blot det vil); 1684.

Noter 

Økonomer fra Tyskland
Personer fra Frankfurt am Main
Merkantilisme
Tyskere i 1600-tallet
Tyskere i 1700-tallet
Julia Louis-Dreyfus

Julia Scarlett Elizabeth Louis-Dreyfus (født 13. januar 1961) er en amerikansk skuespiller, komiker og tv-producer, bedst kendt fra den populære kult-serie Seinfeld, der hittede i slutningen af 1980'erne og begyndelsen af 1990'erne. Andre bemærkelsesværdige tv-roller omfatter Christine Campbell i The New Adventures of Old Christine, og hendes rolle som Selina Meyer i tv-serien Veep.

Hendes mere kendte filmroller omfatter Hannah og hendes søstre, Fars fede juleferie, Deconstructing Harry og Enough Said.

Referencer

Eksterne henvisninger 

 

Skuespillere fra New York
Komikere fra USA
Tv-producere fra USA
Personer fra New York City
Jevgenij Khrunov

Jevgenij Vasiljevitj Khrunov (, født 10. september 1933, død 19. maj 2000) var en sovjetisk kosmonaut, der fløj på Sojus 4/Sojus 5-missionen. Jevgenij Khrunov var 1 døgn, 23 timer og 45 minutter i rummet.

Rumflyvning 
Den 15. januar 1969 blev Jevgenij Khrunov opsendt med Sojus 5, sammen med Aleksej Jelisejev og Boris Volynov. Dagen efter koblede de sig til Sojus 4, der var blevet opsendt d. 14. januar med Vladimir Sjatalov helt alene. Det var den første sammenkobling af to bemandede Sojus-fartøjer. Khrunov og Jelisejev gik på rumvandring og kravlede over til Sjatalov i Sojus 4, og efter fire timer frakobledes de to fartøjer. De tre kosmonauter landede d. 17. januar i Sojus 4, mens Volynov landede alene med Sojus 5 d. 18 januar. Det var første gang at nogen var fløjet ud i rummet med ét rumfartøj, og landet med et andet.

Sojus 4's hjemflyvning gik lige efter bogen, det gjorde Sojus 5's ikke. Sojus 5's servicemodul løsnede sig ikke ved hjemflyvningen, så returmodulet var forrest i flyveretningen. Det betød at den tyndeste del af varmeskjoldet tog mod den maksimale varmepåvirkning. Volynov hang desuden i sikkerhedsselerne, og der trængte giftige gasser ind i returmodulet. På et tidspunkt fik varmen brændt forbindelsen til servicemodulet over og fartvinden fik skilt de to moduler ad. Returmodulet vendte sig derefter med den tykkeste del af varmeskjoldet forrest. Senere viklede faldskærmslinerne sig en smule sammen, mens bremseraketterne svigtede fuldstændigt. Resultatet var så hård en landing at Volynov fik slået flere fortænder ud. Servicemodulets sene frakobling havde ændret flyveprofilen, så Sojus 5 landede i Uralbjergene, over tusind kilometer fra den planlagte landing i Kasakhstan. En lokal bonde gav Volynov husly, indtil redningsholdet dukkede op flere timer efter.

Kilder 

Kosmonauter fra Sovjetunionen
Russere i 1900-tallet
IOC's landekoder

Den Internationale Olympiske Komité (IOC) anvender tre-bogstavs forkortede landekoder, når de skal referere til en gruppe af atleter, som deltager ved de olympiske lege. Hver kode identificerer én national olympisk komité (NOK), men der findes flere andre koder, som har været anvendt ved tidligere lege; f.eks. hvis en gruppe af atleter sammensættes fra flere nationer, eller grupper af atleter, der ikke formelt repræsentere nogen nation.

Flere af IOC's landekoder er forskellige fra standardkoderne i ISO 3166-1 alfa-3. Andre sportslige organisationer, såsom FIFA, anvender lignende systemer til at identificere de respektive holds nationalitet; men der er visse forskelle til IOC's system. Andre organisationer, såsom Commonwealth Games Federation og Association of Tennis Professionals, anvender IOC's landekoder.


Aktuelle NOK-landekoder 
Der er i øjeblikket 204 NOK'er (National Olympisk Komité) indenfor den olympiske bevægelse. Den følgende tabel viser de landekoder, der bliver anvendt i forbindelse med de forskellige NOK'er, og forskellige koder, der har været anvendt ved tidligere olympiske lege for de respektive NOK'er. Nogle af de tidligere IOC-koder er yderligere beskrevet i det efterfølgende afsnit. Hvis en nation anvender specielle koder for hhv. sommer- og vinter-OL indenfor det samme år, vil de hhv. været angivet med et "S" og et "V".

A

B

C

D

E

F

G

H

I

J

K

L

M

N

O

P

Q

R

S

T

U

V

Y

Z

</div>

Historiske NOK'er og grupper

Forældede koder

Referencer 

Landekoder
IOC